Document ID: 31985R2039

*****
ΚΑΝΟΝΙΣΜΟΣ (ΕΟΚ) αριθ. 2039/85 ΤΟΥ ΣΥΜΒΟΥΛΙΟΥ
της 23ης Ιουλίου 1985
για την τροποποίηση του κανονισμού (ΕΟΚ) αριθ. 1784/77 περί της πιστοποίησης του λυκίσκου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 2 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1784/77 (2), όπως τροποποιήθηκε τελευταία από τον κανονισμό (ΕΟΚ) αριθ. 3041/79 (3), καθορίζει τους γενικούς κανόνες για την πιστοποίηση· ότι, στα άρθρα 4 και 5, προβλέπει την υποχρέωση να αναγράφεται σε κάθε συσκευασία και σε κάθε πιστοποιητικό, ή η οι ποικιλίες του λυκίσκου· ότι η απαίτηση αυτή δεν είναι δυνατό να ικανοποιηθεί όσον αφορά τους πειραματικούς κλώνους που η εμπορία τους είναι μερικές φορές αναγκαία όταν τα προϊόντα αυτά δοκιμάζονται σε μεγάλη κλίμακα στη ζυθοποιΐα· ότι πρέπει, συνεπώς να συμπληρωθεί ο παραπάνω κανονισμός με ειδικές διατάξεις όσον αφορά τον ορισμό των εν λόγω λυκίσκων πάνω στη συσκευασία και στα πιστοποιητικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 1784/77 παρεμβάλλεται το ακόλουθιο άρθρο,
«Άρθρο 5α
Σε περίπτωση λυκίσκων που προέρχονται από πειραματικούς κλώνους που βρίσκονται σε ανάπτυξη και έχουν παραχθεί είτε από ινστιτούτο έρευνας σε δικές του εγκαταστάσεις είτε από παραγωγό για λογαριασμό ενός ινστιτούτου, η ένδειξη της ποικιλίας, που αναφέρεται στο άρθρο 4 στοιχείο β) και στο άρθρο 5 παράγραφος 1 στοιχείο στ), είναι δυνατόν να αντικατασταθεί από ονομαστική ή αριθμητική ένδειξη που επιτρέπει την εξακρίβωση του εν λόγω κλώνου.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1985

Labels: 7
3
17